Illyustrativ foto/Andrey Starostin Jizzax viloyatining Forish tumanida yo‘l-transport hodisasi sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 13 aprel kuni soat 00.10larda, Egizbuloq qishlog‘ida yashagan, 1993 y.t. K.H. tegishli hujjatlarsiz boshqaruvidagi “Lasetti” avtomashinasini shu MFY hududidan o‘tuvchi “Yangiqishloq-Band dahasi” 4K-236 avtomobil yo‘lining 1-km.da haydab ketayotib boshqaruvni eplay olmay yo‘l chetiga chiqib ketib ag‘darilgan. Natijada haydovchi K.H. va uning yo‘lovchisi, hamqishlog‘i, 1993 y.t. A.O. olgan jarohatlaridan voqea joyida vafot etgan.